Foto': Eiendom in puin ná St. Francisbaai-brand | Maroela Media
'n Huis is in ligte laai op St. Francisbaai. Foto: Facebook via Karl Robert Rohrbeck
Die Kouga-munisipaliteit het vir eers die ontruimingsopdrag vir 'n gedeelte van St. Francisbaai gekanselleer nadat die munisipaliteit se brandweer die vlamme kon beheer wat gedreig het om tientalle huise op die Oos-Kaapse kusdorp te verswelg.
"Die brand het laat Dinsdagoggend ontstaan," het Laura-Leigh Randall, Kouga se kommunikasiehoof, Dinsdagmiddag gesê. "Die wind waai baie erg."
Sowat 20 eiendomme in Harbourweg het gevaar geloop om in die slag te bly, maar sy kon nog nie bevestig hoeveel afgebrand het nie. "In sommige gevalle is dit net 'n buitegeboutjie wat afgebrand het, maar in ander gevalle is dit wel die hoofhuis."
Dis baie droog en warm en ons het streng waterbeperkings.
Kouga se brandweer het binne enkele ure daarin geslaag om die vlamme te bedwing, maar twee brandweerwaens was nog op pad van die aanliggende Nelson Mandelabaai af, terwyl die distriksmunisipaliteit ook brandweerwaens sou stuur, het Randall gesê.
"Dis baie droog en warm en ons het streng waterbeperkings omdat dit al so lank droog is. Ons het nog nie reën gehad soos in die Kaap nie," sê Randall.
Waar kom die brand vandaan?
Dit lyk my meer in deels grasdak geboue wat in die slag gebly het.
Innerge simpatie met mense wat skade gely het. Moet nou van vooraf begin. Hoop versekering is voldoende.
'n Paar jaar gelede het dieselfde lot St Francisbaai getref. Ek was daar. Ook baie skade. Sekere persone het toe hul grasdakke na teëldakke verander. Sterkte aan die slagoffers, hoop hulle het versekering om te vergoed wat vergoed kan word.
Grasdakke was nog altyd 'n slegte idee. Dit het 'n beperkte lewe. Dit brand maklik. En dit gee my vrou sinus.